07.11.2019 12:55 327
06.11.2019 17:32 289
06.11.2019 17:00 287
06.11.2019 16:18 293
06.11.2019 14:23 301
06.11.2019 12:40 295
06.11.2019 11:33 267
06.11.2019 11:11 267
05.11.2019 19:42 267
05.11.2019 19:02 279
05.11.2019 18:44 275
05.11.2019 18:29 285
05.11.2019 12:56 275
04.11.2019 20:34 265
04.11.2019 20:00 259
04.11.2019 13:26 255
04.11.2019 12:58 261
01.11.2019 12:43 483
01.11.2019 11:16 481
31.10.2019 19:24 423
31.10.2019 19:14 221
31.10.2019 13:51 263
31.10.2019 13:34 259
31.10.2019 13:13 269
31.10.2019 12:47 255
Популярное
Иаку Аҧсны аԥсылманцәа рдоуҳатә усбарҭа: Зегьы зымчу ирыцҳашьара аҧсуа жәлар рахь иаарҧшны аҕа ииааиртә еиҧш амч риҭеит
597
14.08.2015 17:05
Иаку Аҧсны аԥсылманцәа рдоуҳатә усбарҭа ахантәаҩы Салих Кәарцхьиа ақырҭуа мпыҵахалаҩцәа Аҧсны ианақәлаз амш иадҳәаланы официалла аҳәамҭа ҟаиҵеит.
Аҟәа. Август 14. Аҧсныпресс. Аҳәамҭа аҿы иаҳәоит:
“Август 14, 1992 – 1993 шш. Аҧсуа жәлар Рџьынџьтәылатәи еибашьра аналагаз Амш 23 шықәса ахыҵит. Усҟан иалагаз аибашьра иахҟьаны аҧсуа жәлар аҟазаареи аҟамзаареи ирыбжьагылеит, аетнос аиқәырхара ахархәага ҳасабла иҟоу аҳәынҭқаррагьы ақәхра ашәарҭара иҭагылеит.
Ари иуадаҩыз, Ҳаҧсадгьыл аҧеиҧш аныӡбахоз аҭоурыхтә период азы Аҧсни уи ажәлари рыхьчаразы игылеит агәы зызҭаз зегьы. Убри аан урҭ иныҟәырго адин, милаҭс изеиуоу, уҳәа Аҧсны аума, уи анҭыҵ аума, - аӡәгьы ахшыҩзышьҭра аиҭомызт.
Зегьы зымчу ирыцҳашьара аҧсуа жәлар рахь иаарҧшны аҕа ииааиртә еиҧш амч риҭеит. Атәылауаа зегьы рзин ахьчара ахьалыршахо, аидгылареи ацхыраареи аҭыҧ ахьамоу, иҕәҕәоу аҳәынҭқарра аргылара аус ҳалшаны ҳаныҟала, “уи аиааира хәыҷ” ҳшаҧсоу адунеи аҿы иҵабыргны ҳалацәажәартә ҳшыҟоу, убысҟан ауп ианышьақәҳарҕәҕәо. Абри аиааира азы ауп Аҧсни Кавказ аиашьаратә жәларқәеи Урыстәылеи иреиҕьу аҵеицәа рхы зқәырҵаз. Урҭ рыхьӡқәа хашҭра ҳзақәымзароуп, еиҵагыло абиҧара ирызнаҳгароуп.
Аҧсуа жәлар аҟазаареи аҟамзаареи ианрыбжьагылаз аамҭазы, Ҭырқәтәыла, Шьамтәыла, Иорданиа инхо адиаспора, Нхыҵ Кавказ аиашьаратә жәларқәа рхаҭарнакцәа иреиуаны хатәгәаҧхарала Аҧсныҟа иааз аԥсылмантә динхаҵара ныҟәызгоз аибашьцәа, егьырҭ адинхаҵарақәа иреиуаз реиҧш, хьаҳә-хьачарак ҟамҵаӡакәа Аҧсны ахьчаразы иҩагылеит. Урҭ аиашамреи азалымдареи ирықәшәаз рзин ахьчара иазкны аԥсылман дин аҧҟарақәа ишарбо ала рхы мҩаҧыргеит. Аҧсны ахьыҧшымреи ахақәиҭреи зхы ақәызҵаз рацәаҩуп. Урҭ рахьтә зыҧсы ҭаны иаанхаз, иахьа егьырҭ адинхаҵарақәа ныҟәызго ирывагыланы Аҧснытәи аҳәынҭқарра ашьақәгылара аус аҿы ирылдыршо даара ирацәоуп.
Зегь зымчу иҭахаз аибашьцәа ирықәыз агәнаҳара рықәыхразы, рыҧсы ҭынчхартә, Аҧсны аизҳазыҕьара аиурц азы ҳиҳәоит”.
Аӡырга
Аинформациатә алахәылаҩцәа
Асаит аҿы икьыԥхьу аматериалқәа рзы азин амазаара, автортә зини, егьырҭ еизырхоу азинқәеи ирызкәу аԥсуеи жәларбжьаратәи азакәанԥҵарала ихьчоуп. Асаит аҿы иҟоу иарбанызаалак аудио, афото, авидео материалқәа рхархәара, уи амазаара азы азин змоу рақәшаҳаҭхарала, мамзаргьы, www.apsnypress.info ахь азхьарԥш аҟаҵарала иҟалар алшоит. Аинтернет аҟны атексттә материалқәа инагӡаны, мамзаргьы хәҭа-хәҭала ахкьыԥхьраан, www.apsnypress.info ахь ихарҭәаау азхьарԥш аҟаҵара хымԥадатәиуп.